‘કૌભાંડમાં અમે સામેલ નથી’ સરખેજ પોલીસને અરજી મળી ને અશોક જાડેજાના ભાણેજ પ્રવીણ રાઠોડ અને સાગરિતોનું ‘એક કા દોઢ’ કૌભાંડ પકડાયું છે. અશોક જાડેજા ઉર્ફે ‘જય માડી’નું વર્ષ 2008-09માં એક કા તીન કૌભાંડ પકડાયું હતું. અશોક જાડેજાનો ભાણેજ પ્રવીણ રાઠોડ હજુ થોડા દિવસો પહેલાં જ જેલમાંથી જામીન મુક્ત થયો હતો. જેલમાંથી મુક્ત થતાં જ પ્રવીણ રાઠોડે દસ દિવસમાં દોઢગણી રકમ એટલે કે ‘એક કા દોઢ’ કૌભાંડ શરૂ કર્યું હતું. જો કે, અશોક જાડેજાના કૌભાંડમાં પકડાયેલા અન્ય આરોપીઓને નવા કૌભાંડમાં પોતાની સંડોવણી નહીં હોવાની જાણ અરજીરૂપે સરખેજ પોલીસને કરી હતી. સરખેજ પોલીસે વોચ ગોઠવી પહેલા તબક્કામાં જ એકઠા કરેલા રોકાણના બદલામાં દોઢગણી રકમ આપવા નીકળેલા લોકોને Rs 26 લાખ સાથે પકડી પાડ્યાં છે.